ที่ประชุมร่วมกันของรัฐสภา เปิดโอกาสให้สมาชิกรัฐสภาอภิปรายเกี่ยวกับการเสนอชื่อนายกรัฐมนตรีก่อนโหวตเลือก
การประชุมร่วมกันของรัฐสภา ที่มีนายชวน หลีกภัย ประธานรัฐสภา ทำหน้าที่ประธานการประชุม โดยเป็นการพิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี ซึ่งภายหลังมีการเสนอชื่อบุคคลเป็นนายกรัฐมนตรี จำนวน 2 คน คือ พรรคพลังประชารัฐ ได้ พลเอก ประยุทธ์ จันทร์โอชา และพรรคอนาคตใหม่ เสนอชื่อ นายธนาธร จึงรุ่งเรืองกิจ แล้ว จากนั้นประธานการประชุมได้เปิดให้สมาชิกอภิปรายเกี่ยวกับการเสนอชื่อนายกรัฐมนตรี โดยการอภิปรายของสมาชิก เช่น นายขจิต ชัยนิคม ส.ส.อุดรธานี พรรคเพื่อไทย อภิปรายเกี่ยวกับคุณสมบัติผู้ถูกเสนอชื่อเป็นนายกรัฐมนตรี โดยรัฐธรรมนูญ มาตรา 98 กำหนดว่าจะต้องไม่เป็นเจ้าหน้าที่หรือเจ้าพนักงานของรัฐ ซึ่ง พลเอกประยุทธ์ จันทร์โอชา เป็นบุคคลที่ได้รับเงินเดือนจากรัฐบาลและมีการแต่งตั้ง จึงถือว่าขาดคุณสมบัติชัดเจน         ด้านนายณัฐวุฒิ ประเสริฐสุวรรณ ส.ส.สุพรรณบุรี พรรคชาติไทยพัฒนา อภิปรายจุดเด่นของ พลเอก ประยุทธ์ จันทร์โอชา มีความพร้อมปฏิบัติงานและหน่วยงานต่าง ๆ ไม่ต้องจัดทัพใหม่ ไม่ต้องมีการโยกย้ายข้าราชการใหม่ สามารถปฏิบัติงานแก้ไขปัญหาให้ของประเทศ และประชาชนได้ทันที